NACRT

Na osnovu člana 38 stav 1 tačka 2 a u vezi sa članom 27 stav 1 tačka 22 Zakona o lokalnoj samoupravi ("Sl. list CG" 2/18, 34/19 i 38/20), članom 18 stav 1 alineja 1 i članom 25 stav 2 Zakona o poljoprivredi i ruralnom razvoju ("Sl.list CG,, 56/09, 34/14,1/15, 30/17 i 51/17 ) Skupština Opština Šavnik na sjednici održanoj \_\_\_\_\_\_\_\_\_\_ 2024. godine donijela je

**ODLUKA**

**o podsticajima investiranja i razvoju poljoprivrede na teritoriji opštine Šavnik za 2024. godinu**

**I. OPŠTE ODREDBE**

**Član 1**

Ovom Odlukom propisuju se mjere podsticaja za podršku investicijama u razvoj poljoprivrede (u daljem tekstu: podsticaji), uslovi i način ostvarivanja prava na podsticaje, kao i obaveze korisnika podsticaja na teritoriji opštine Šavnik.

**Član 2**

Izrazi koji se u ovoj Odluci koriste za fizička lica u muškom rodu podrazumjevaju iste izraze u ženskom rodu.

**Član 3**

Sredstva za podsticaj razvoja poljoprivrede obezbjeđena su Budžetom Opštine.

Podsticaji obuhvataju finansijsku podršku aktivnostima koji se odnose na investicije u poljoprivrednu proizvodnju u svrhu: povećanja primarne proizvodnje, povećanja kvaliteta i konkurentnosti poljoprivrednih proizvoda, usmjeravanja proizvođača tržišnim uslovima i standardima, povećanja iskorišćenosti poljoprivrednih resursa i kvalitetnijeg života u ruralnim oblastima.

**Član 4**

Pravo na podsticaj imaju individualni poljoprivredni proizvođači, nosioci poljoprivrednog gazdinstva, privredno društvo koje je upisano u registar poljoprivrednih gazdinstava koji ispunjavanju sledeće uslove

* Da imaju prebivališteodnosno sjedište na teritoriji opštine Šavnik najmanje 6 mjeseci prije dana objavljivanja Javnog poziva.
* Da su upisani u Registar poljoprivrednih gazdinstava Ministarstva poljoprivrede šumarstva i vodoprivrede, izuzev za određene mjere za koje su propisani specifični uslovi prihvatljivosti.
* Planirana investicija mora biti realizovana na području opštine Šavnik.

**Član 5**

Sredstva podsticaja se dodijeljuju na osnovu uslova definisanih Javnim pozivom za dodijelu podrške, koji se objavljuje na oglasnoj tabli i internet stranici Opštine.

**II VRSTE PODSTICAJA**

**Član 6**

Pravo na podsticaje u poljoprivredi korisnici ostvaruju kroz sljedeće mjere:

|  |
| --- |
| **P O D R Š K A S T O Č A R S K O J P R O I Z V O D NJ I** |
| ***Red br*** | ***Vrsta podsticaja*** | ***Iznos podrške*** |
|  | Bazeni za vodu  | 9.000,00€ |
|  | Agregati za poljoprivredne proizvođače | 8.000,00€ |
|  | Nabavka električnih čobanica | 5.000,00€ |
|  | Podrška mljekarskoj proizvodnji (laktofriz,rashladne vitrine, posude za mlijeko, posuda za kontrolu mlijeka) | 5.000,00€ |
|  | Subvencije po litru prodatog mlijeka | 10.000,00€ |
|  | Subvencije troškova liječenja stočnog fonda | 7.000,00€ |
|  | Podrška u vidu oslobađanja troškova za dopremanja vode  | 20.000,00€ |
|  | OPREDIJELJENA SREDSTVA | **64.000,00€** |

|  |
| --- |
| **P O D R Š K A VO Ć A R S K O J P R O I Z V O D NJ I** |
| ***Red br*** | ***Vrsta podsticaja*** | ***Iznos podrške*** |
|  | Nabavka sadnog materijala kontinentalnog voća | 8.000,00€ |
|  | Nabavka opeme za preradu voća ( mlin za mljevenje voća, kazani za pečenje, burad za skladištenje, prese za cijeđenje soka i preradu ljekovitog bilja) | 20.000,00€ |
|  | **OPREDIJELJENA SREDSTVA** | **28.000,00€** |

|  |
| --- |
| **P O D R Š K A R A T A R S K O J P R O I Z V O D NJ I** |
| ***Red br*** | ***Vrsta podsticaja*** | ***Iznos podrške*** |
|  | Premije po hektaru zasađenog krompira | 15.000,00€ |
|  | Premije po HA usijanih žitarica | 15.000,00€ |
|  | **OPREDIJELJENA SREDSTVA** | **30.000,00€** |

|  |
| --- |
| **P O D R Š K A P R I K U P O V I N I S I T N E M E H A N I Z A C I J E**  |
| ***Red br*** | ***Vrsta podsticaja*** | ***Iznos podrške*** |
|  | Podrška pri nabavci sitne mehanizacije i opreme | 50.000,00€ |
|  | **OPREDIJELJENA SREDSTVA** | **50.000,00€** |

|  |
| --- |
| **P O D R Š K A P Č E L A R S K O J P R O I Z V O D NJ I** |
| ***Red br*** | ***Vrsta podsticaja*** | ***Iznos podrške*** |
|  | Nabavka pčelarske opreme | 10.000,00 € |
|  | Nabavka košnica i djelova košnica | 10.000,00 € |
|  | **OPREDIJELJENA SREDSTVA** | **20.000,00€** |

|  |
| --- |
| **P O D R Š K A P R O M O C I J I P O L J O P R I V R E D N I H P R O I Z V O D A**  |
| ***Red. Br.*** | ***Vrsta podsticaja*** | ***Iznos podrške*** |
| 1. | Finansiranje troškova učesnikapoljoprivrednom sajmu | 3.000,00€ |
| 2. | OPREDIJELJENA SREDSTVA | **3.000,00€** |

|  |
| --- |
| **PODRŠKA PRI KUPOVINI OPREME I IZGRADNJI LOVNO TEHNIČKIH OBJEKATA**  |
| ***Vrsta podsticaja*** | ***Iznos podrške*** |
| Finansiranje troškova pri kupovini opreme i izgradnji lovno tehničkih objekata | 5.000,00€ |
| OPREDIJELJENA SREDSTVA | **5.000,00€** |

**Ukupno 200.000,00 €**

* 1. **PODRŠKA STOČARSKOJ PROIZVODNJI**

**1.2 Podrška za nabavku cistijerni za vodu registrovanim poljoprivrednim proizvođačima**

**Član 7**

Poljoprivredni proizvođači u pojedinim selima suočavaju se sa problemima obezbeđivanja vode za obavljanje poljoprivrednih djelatnosti.

**1.3 Uslovi prihvatljivosti**

**Član 8**

Pravo na podršku imaju registrovana poljoprivredna gazdinstva, koja za istu mjeru nijesu konkurisala u prethodnoj godini.

**1.4 Iznos podrške**

**Član 9**

Podrška se obezbjeđuje u iznosu do 60% vrijednosti bruto cijene proizvoda a ne više od 1000,00€ po podnesenom zahtjevu.

Za realizaciju ove mjere predviđeno je **9.000,00€.**

**2.1Podrška za kupovinu agregata poljoprivrednim proizvođačima**

**Član 10**

Pravo na podršku imaju poljoprivredna gazdinstva koja se na svom gazdinstvu bave proizvodnjom i preradom poljoprivrednih proizvoda.

**2.2 Uslovi prihvatljivosti**

**Član 11**

Podržava se kupovina novih uređaja za koju posjeduje dokaz (račun ili uplatnica o prenosu stredstava), deklaraciju proizvoda i garantni list za isti, i da za istu mjeru nijesu ostvarili podršku u prethodnoj godini.

**2.3 Iznos podrške**

 **Član 12**

Podrška se obezbjeđuje u iznosu do 50% vrijednosti bruto cijene proizvoda( max 600,00€ po zahtjevu).

Za realizaciju ove mjere predviđeno je **8.000€.**

**3.1 Podrška za kupovinu elektricnih čobanica**

**Član 13**

Pravo na podršku imaju poljoprivredna gazdinstva koja na svom gazdinstvu uzgajaju domaće zivotinje i pčele koje su upisane u registar Ministarstva poljoprivrede, šumarstva i vodoprivrede..

**3.2 Uslovi prihvatljivosti**

**Član 14**

Podržava se kupovina novih uređaja za koju posjeduje dokaz (račun ili uplatnica o prenosu stredstava), deklaraciju proizvoda i garantni list za isti), i da za istu mjeru nijesu ostvarili podršku u prethodnoj godini.

**3.3 Iznos podrške**

**Član 15**

Podrška se obezbjeđuje u iznosu do 70% vrijednosti bruto cijene proizvoda.

Za realizaciju ove mjere predviđeno je **5.000€.**

**4.1 Podška mljekarskoj proizvodnji**

(laktofriz,rashladne vitrine, posude za mlijeko,ambalaža za čuvanje mliječnih proizvoda, posuda za kontrolu mlijeka - testeri)

**Član 16**

Pravo na podršku imaju poljoprivredna gazdinstva koja uzgajaju muzna grla ( krave,ovce koze), čije su životinje obilježene ušnom markicom i registrovane u bazu podataka Lokalne veterinarske ambulante.

**4.2 Uslovi prihvatljivosti**

**Član 17**

* Podržava se nabavka novih uređaja i opreme za proizvodnju, čuvanje i skladištenje mlječnih proizvoda.
* Oprema za skladištenje i pakovanje mlječnih proizvoda mora biti od emajliranih materijala ili plastike koja ima sertifikat za pakovanje ove vrste proizvoda.

**4.3 Iznos podrške**

**Član 18**

Podržaće se 70% vrijednosti bruto cijene proizvoda. ( max 1000,00€ po zahtjevu)

Za realizaciju ove mjere predviđeno je 5.000€.

**5.1 Subvencije po litru prodatog mlijeka**

**Član 19**

Podršku po litru predatog mlijeka.

**5.2Uslovi prihvatljivosti**

**Član 20**

Pravo na podršku imaju poljoprivredna gazdinstva koja:

* Uzgajaju muzna grla ( krave,ovce koze);
* Čije se životinje nalaze u bazi podataka veterinarske uprave,
* Poljoprivredni proizvođači koji mlijeko od svojih životinja predavaju registrovanim mljekarama.

**5.3 Iznos podrške**

**Član 21**

Podrška predstavlja premiju po litru isporučenog mlijeka i iznosi 0,10 € po litru.

Za realizaciju ove mjere predviđeno je **10.000€.**

**6.1 Subvencije troškova liječenja stočnog fonda**

**6.2 Uslovi prihvatljivosti**

**Član 22**

Pravo na podršku imaju poljoprivredna gazdinstva koja na svom gazdinstvu uzgajaju domaće životinje, čije su životinje obilježene ušnom markicom i registrovane u bazu podataka Lokalne veterinarske ambulante.

**6.3 Iznos podrške**

**Član 23**

Podrška se obezbjeđuje u vrijednosti od 50% cijene fiskalnog računa za liječenje stoke izdatog od strane Veterinarske ambulante.

Za realizaciju ove mjere predviđeno je **7.000€.**

**7.1 Podrška u vidu oslobađanja troškova za dopremanja vode**

**7.2 Uslovi prihvatljivosti**

**Član 24**

Pravo na podršku imaju poljoprivredna gazdinstva sa teritorije opštine Šavnik koja uzgajaju životinje i u ljetnjem period imaju problema sa vodosnadbijevanjem i posjeduju bazene ili bistijerne u koje žele da presipaju vodu.

**7.3 Način realizacije**

**Član 25**

Ova mjera će se sprovoditi u saradnji sa doo Komunalne djelatnosti Šavnik

**7.4 Iznos podrške**

**Član 26**

Podrška se obezbjeđuje u vrijednosti od 100% cijene računa za dopremanje vode .

Za realizaciju ove mjere predviđeno je **20.000,00€.**

* 1. **PODRŠKA VOĆARSKOJ PROIZVODNJI**

**8.2 Podrška za nabavku jednogodišnjih sadnica kontinentalnog voća**

**Član 27**

Ova mjera obuhvata aktivnosti u cilju podizanja novih voćnih zasada kao i proširenje postojećih voćnjaka.

**8.3 Uslovi prihvatljivosti**

**Član 28**

Nabavka sertifikovanog sadnog materijala kontinentalnog voća.

Korisnici moraju posjedovati zemljište za zasad u svom ili u vlasništvu člana porodičnog gazdinstva.

Korisnici koji podižu novi voćni zasad na kraju realizacije moraju biti upisani u registar MPŠV.

**8.4 Iznos podrške**

**Član 29**

Podrška se obezbjeđuje u iznosu do 100% vrijednosti bruto cijene sadnog materijala ( max 500,00€ po zahtjevu).

Za realizaciju ove mjere predviđeno je **8.000,00€.**

**9.1 Nabavka opeme za preradu voća ( mlin za mljevenje vocá, kazani za pečenje rakije, burad za skladištenje voća, presa za cijeđenje voća i preradu ljekovitog bilja)**

**Član 30**

Ova mjera obuhvata preradu voća na svojim gazdinstvima koja za cilj ima smanjenje viška voća i njegovu bolju iskorišćenost.

**9.2 Uslovi prihvatljivosti**

**Član 31**

Nabavka nove opreme za preradu voća (kazana za pečenje, mlinova za mljevenje voća, buradi za skladištenje voća, presa za cijeđenje soka)

**9.3 Specifični kriterijumi prihvatljivosti**

**Član 32**

Korisnik mora posjedovati voćnjak u svom vlasništvu ili u vlasništvu člana porodičnog gazdinstva.

**9.4 Iznos podrške**

**Član 33**

Podrška se obezbjeđuje u iznosu do 60% vrijednosti bruto cijene ( max 5.000,00€ po zahtjevu).

Za realizaciju ove mjere predviđeno je **20.000,00€.**

**10.1 PODRŠKA RATARSKOJ PROIZVODNJI**

**10.2 Premije po Ha zasadjenog krompira**

**Član 34**

Ova mjera podrazumijeva premiju po Ha zasijanog krompira na svojim parcelama ili parcelama koje su uzete u zakup.

**10.3 Iznos podrške**

**Član 35**

Podrška se obezbjeđuje u iznosu do 200,00€/Ha posijane površine.

Minimalan iznos zasadjene površine 0,3h u čjelini.

Za realizaciju ove mjere predviđeno je **15.000,00€.**

**11.1 Premija po Ha usijanih žitarica**

**Član 36**

Ova mjera podrazumijeva premiju po Ha zasijanog žitarica (raž,ječam,ovas, heljda) na svojim parcelama ili parcelama koje su uzete u zakup.

**11.2 Iznos podrške**

**Član 37**

Podrška se obezbjeđuje u iznosu do 200,00€/Ha posijane površine.

Minimalan iznos zasadjene površine 0,3h u čjelini.

Za realizaciju ove mjere predviđeno je **15.000,00€.**

**12.1PODRŠKA PRI KUPOVINI SITNE MEHANIZACIJE**

**12.2 Podrška pri nabavci sitne mehanizacije i opreme**

**Član 38**

Podrška za kupovinu sitne mehanizacije,priključaka i opreme poljoprivrednim proizvođačima koji su ostvarili pravo na podršku Ministarstva poljoprivrede šumarstva i vodoprivrede kroz mjeru **PODRŠKA ZA NABAVKU MEHANIZACIJE, PRIKLJUČAKA I OPREME U FUNKCIJI PRIMARNE PROIZVODNJE** za 2024. Godiu.

**12.3 Iznos podrške**

**Član 39**

Podrška se obezbjeđuje u iznosu do 30% cijene kupljene mehanizacije i opreme.

Za realizaciju ove mjere predviđeno je **50.000,00€.**

**13.1 PODRŠKA PČELARSKOJ PROIZVODNJI**

**13.2Podrška pri nabavci pčelarske opreme**

**Član 40**

Ova mjera obuhvata nabavku nove pčelarske opreme (odijela, dimilice, vrcalice, kante za skladištenje i cijeđenje meda, cijedaljke kao i drugi sitni alati potrebni za pčelarenje)

**13.3 Uslovi prihvatljivosti**

**Član 41**

Nabavka nove pčelarske opreme.

**13.4 Specifični kriterijumi prihvatljivosti**

**Član 42**

Korisnici moraju posjedovati pčelarska društva u svom vlasništvu, što dokazuju Rješenjem o upisu u jedan od registara kod Ministarstva poljoprivrede, šumarstva i vodoprivrede.

**13.5 Iznos podrške**

**Član 43**

Podrška se obezbjeđuje u iznosu do **50%** vrijednosti bruto cijene ( max 1.000€ po zahtjevu).

Za realizaciju ove mjere predviđeno je **10.000,00**€.

**14.1 Podrška pri nabavci košnica i djelova košnica**

**Član 44**

Ova mjera obuhvata nabavku košnica i djelova košnica (nastavci, polu nastavci, ramovi, podnjače, poklopne daske, krovne daske, matične rešetke i hranilice).

**14.2 Uslovi prihvatljivosti**

**Član 45**

Nabavka novih košnica i djelova košnica.

* 1. **Specifični kriterijumi prihvatljivosti**

**Član 46**

Korisnici moraju posjedovati pčelarska društva u svom vlasništvu, što dokazuju Rješenjem o upisu u jedan od registara kod Ministarstva poljoprivrede, šumarstva i vodoprivrede.

Podrška za nabavku košnica i djelova košnica se može ostvariti srazmjerno broju košnica odnosno sa pravom podrške do 30% od ukupnog broja košnica upisanih u registar.

**14.4 Iznos podrške**

**Član 47**

Podrška se obezbjeđuje u iznosu do **50%** vrijednosti bruto cijene ( max 1.000€ po zahtjevu).

Za realizaciju ove mjere predviđeno je **10.000,00**€.

**15.1 PODRŠKA PROMOCIJI POLJOPRIVREDNIH PROIZVODA**

**15.2 Uslovi prihvatljivosti**

**Član 48**

Ova mjera obuhvata finansiranje troškova učešća na poljoprivredne sajmove poljoprivrednih proizvođača sa teritorije opštine Šavnik, u cilju promocije i prodaje poljoprivrednih proizvoda.

**15.3 Iznos podrške**

**Član 49**

Podrška se ostvaruje u iznosu od **100 %** računa izdat od strane organizatora za učesnike poljoprivrednog sajma sa teritorije opštine Šavnik.

Za realizaciju ove mjere predviđeno je **3.000,00** €.

Ukoliko ukupan iznos podnijetih zahtjeva za određena podsticajna sredstva prevazilazi planirani iznos definisan ovom Odlukom, proporcionalno će se smanjiti jedinični podsticajni iznos, kao i zatvaranje Javnog poziva za datu mjeru prije roka. Ukoliko za određena podsticajna sredstva nema dovoljno zahtjeva preostala planirana sredstva mogu se preusmjeriti za drugu podsticajnu mjeru ili propocionalno povećati iznos podrške za datu mjeru kao i produžiti rok trajanja Javnog poziva.

**16.1** **PODRŠKA PRI KUPOVINI OPREME I IZGRADNJI LOVNO TEHNIČKIH OBJEKATA**

**Član 50**

Dodjela sredstava korisnicima lovišta sa teritorije opštine Šavnik u svrhu sufinansiranja izgradnje lovno-tehničkih objekata i kupovine opreme.

**16.2 Specifični kriterijumi**

**Član 51**

Pravo na ovu podršku mogu ostvariti registrovani korisnici lovišta sa teritorije opštine Šavnik.

**16.3 Uslovi prihvatljivosti**

**Član 52**

Kupovina nove opreme i materijala za koje posjeduju dokaz ( račun) ili potvrdu o prenosu sredstava.

**16.4 Iznos podrške**

**Član 53**

Podrška se ostvaruje u iznosu do **90%** bruto cijene za kupljenu robu i opremu.

Za realizaciju ove mjere predviđeno je **5.000** eura.

Ukoliko ukupan iznos podnijetih zahtjeva za određena podsticajna sredstva prevazilazi planirani iznos definisan ovom Odlukom, proporcionalno će se smanjiti jedinični podsticajni iznos, kao i zatvaranje Javnog poziva za datu mjeru prije roka. Ukoliko za određena podsticajna sredstva nema dovoljno zahtjeva preostala planirana sredstva mogu se preusmjeriti za drugu podsticajnu mjeru ili propocionalno povećati iznos podrške za datu mjeru kao i produžiti rok trajanja Javnog poziva.

**III POSTUPAK OSTVARIVANJA PRAVA**

**Član 54**

Postupak za ostvarivanje prava na podsticaje pokreće nadležni organ objavljivanjem Javnog poziva za dodijelu podrške koji se objavljuje na oglasnoj tabli i internet stranici Opštine.

Javni poziv obavezno sadrži:

 - vrste podsticaja;

 - iznose po pojedinim vrstama podsticaja;

 - korisnici podrške;

 - uslove predviđene po vrstama podsticaja;

 - dokumenta koje je podnosilac zahtjeva dužan da priloži uz zahtjev;

 - rok podnošenja zahtjeva;

 - i druge dokaze o neophodnim činjenicama i okolnostima.

Nadležni organ može produžiti rok za podnošenje zahtjeva, ukoliko procijeni da treba (u slučajevima malog broja zahtjeva ili sl.).

**Član 55**

Iznos podsticaja se utvrđuje nakon obrade i obračuna prispjelih zahtjeva za svaku vrstu podsticaja u zavisnosti od broja zahtjeva i u skladu sa iznosom koji je utvrđen ovom Odlukom.

Nadležni organ prije odobravanja novčanih podsticaja formira komisiju koja obilazi proizvođače koji su dostavili komletnu dokumentaciju.

Na osnovu priložene dokumentacije i uvida na licu mjesta komisija konstatuje ispunjenost uslova za ostvarivanje prava na podsticajna sredstva i rješenjem odobrava isplatu novčanih podsticaja korisnicima.

Neblagovremene i nepotpune zahtjeve nadležni organ neće razmatrati.

**Član 56**

Zahtjev za ostvarivanje prava po Javnom pozivu podnosi poljoprivredni proizvođač na čije ime glasi zahtjev .

U slučaju spriječenosti (slučajevi teže bolesti, bolničkog i kućnog liječenja i sl.) u ime korisnika može podnijeti i član domaćinstva, odnosno drugo ovlašćeno lice uz ovjerenu punomoć za zastupanje pod uslovom da je zahtjev podnesen u propisanom roku i da glasi na ime registrovanog proizvođača.

**Član 57**

Dokumenta koja se dostavljaju uz zahtjev za ostvarivanje prava na podsticaj moraju da glase na podnosioca zahtjeva osim za one mjere za koje su propisani specifični uslovi.

Sva podnesena dokumenti ne smiju biti stariji od 6 mjeseci.

**Član 58**

Korisnici prava dužni su namjenski koristiti podsticajna sredstva i ne mogu otuđiti, niti drugom licu dati na korišćenje investiciju koja je predmet zahtjeva, u period od 5 godina od dana ostvarivanja prava. Kontrolu utroška odobrenih podsticajnih sredstava kontinuirano vrši Služba za poljoprivredu i ruralni razvoj. Korisnici koji nenamjenski koriste podsticajna sredstva, koje utvrdi nadležni organ, gube pravo na podsticajna sredstva o čemu Služba za poljoprivredu donosi posebno rješenje kojim će se korisniku naložiti vraćanje sredstava. U slučaju nenamjenskog korišćenja, korisnik je u obavezi da u cjelosti vrati dodeljena sredstva u roku od 30 dana od dana prijema rješenja.

Lica koja su dali netačne podatke prilikom podnošenja zahtjeva, koje utvrdi nadležni organ, nemaju prava na podsticajna sredstva.

**IV PRELAZNE I ZAVRŠNE ODREDBE**

**Član 59**

Za realizaciju ove Odluke odgovorana je Služba za poljoprivredu i ruralni razvoj**.**

Obaveze prema korisnicima programa izvršavaće se po dinamici utvrđenoj budžetskim planom potrošnje za tekuću godinu.

**Član 56**

Ova Odluka stupa na snagu danom objavljivanja u "Službenom listu Crne Gore - opštinski propisi".

**Broj: \_\_\_\_\_\_\_\_\_\_**

**Šavnik, \_\_\_\_\_\_\_\_\_\_**

**SKUPŠTINA OPŠTINE ŠAVNIK**

**PREDSJEDNICA,**

**Nadežda Kotlica, sr**

**O B R A Z L O Ž E NJ E**

**PRAVNI OSNOV** za donošenje Odluke o podsticajima investiranju i razvoju poljoprivrede na teritoriji opštine Šavnik nalazi se u članu 18 stav 1 alineja 1 Zakona o poljoprivredi i ruralnog razvoju ("Službeni list CG", br. 56/09, 18/11, 40/11, 34/14, 1/15, 30/17, 51/17 i 59/21), kojim je propisao da se radi poboljšanja kvaliteta života i poboljšanja ekonomskih aktivnosti u ruralnim područjima, sprovode mjere, kao što je izgradnja seoske infrastrukture obnova i razvoj sela , dok je članom 25 stav 2 istog zakona propisano da se za podsticaj razvoja poljoprivrede i ruralnih područja mogu koristiti i sredstva lokalne samouprave, međunarodnih projekata, donacija i drugih izvora. Člana 38 stav 1 tačka 2 Zakona o lokalnim samoupravama propisano je da Skupština donosi propise i druge pravne akte dok je članom 27 stav 1 tačka 22 istog Zakona propisano da Opština u skladu sa zakonom i drugim propisima stvara uslove za razvoj poljoprivredne proizvodnje i obavlja druge poslove iz ove oblasti.

**RAZLOZI ZA DONOŠENJA**

 Ovom Odlukom propisuju se vrste podsticaja za podršku investicijama u razvoj poljoprivrede (u daljem tekstu: podsticaji), uslovi i način ostvarivanja prava na podsticaje, kao i obaveze korisnika podsticaja na teritoriji opštine Šavnik. Podsticaji obuhvataju finansijsku podršku aktivnostima koji se odnose na investicije u poljoprivredi u svrhu: povećanja kvaliteta i konkurentnosti poljoprivrednih proizvoda, usmjeravanja proizvođača tržišnim uslovima i standardima,povećanja iskorišćenosti poljoprivrednih resursa i kvalitetnijeg života u ruralnim oblastima.

Sa svega naprijed izloženog predlaže se Skupštini Opštine Šavnik da usvoji predlog Odluke

Služba za poljoprivredu i ruralni razvoj